## **UPLATA GODIŠNJE NAKNADE ZA CESTE**

## Prilikom registracije vozila pravne i fizičke osobe dužne su platiti cestarinu.

## Iznos cestarine utvrđen je ***Pravilnikom o visini godišnje naknade za uporabu javnih cesta što se plaća pri registraciji motornih i priključnih vozila, NN 96/15, NN 98/15.***

## Izvod iz Pravilnika o naplati godišnje naknade (NN 130/12)

## **Članak 6.**

## Vlasnici motornih ili priključnih vozila koji odjave svoja vozila, imaju pravo na povrat dijela plaćenog iznosa godišnje naknade iz članka 2. stavka 3 podstavka 3. podstavka 1. ovoga Pravilnika razmjerno u kojem je računajući od dana odjave vozila, prestala uporaba javnih cesta.

## Vlasnik motornih i priključnih vozila može Županijskoj upravi za ceste u ***roku od 15*** ***dana podnijeti pisani zahtjev*** za povrat dijela plaćenog iznosa godišnje naknade iz članka 2. stavka 3. podstavka 1. ovog Pravilnika.

## Ako motorno ili priključno vozilo bude prodano za vrijeme razdoblja za koje je dio godišnje naknade iz članka 2. stavka 3. podstavak 1. ovoga Pravilnika plaćen u skladu s odredbama ovog Pravilnika, novi vlasnik nije dužan platiti dio godišnje naknade iz članka 2. stavka 3. podstavka 1. ovog Pravilnika za to razdoblje, osim u slučaju da je prijašnji vlasnik prethodno odjavio vozilo i ostvario povrat dijela godišnje naknade iz članka 2. stavka 3. podstavka 1. ovog Pravilnika prema odredbi stavka 1. ovog članka.

Izvod iz Pravilnika o visini godišnje naknade (NN 96/15 i 98/15)

**Članak 7.**

Vlasnici motornih ili priključnih vozila koji odjave svoja vozila, imaju pravo na povrat dijela plaćene godišnje naknade razmjerno razdoblju u kojem je, računajući od dana odjave vozila, prestala uporaba javnih cesta.

Zahtjev za povrat dijela plaćene godišnje naknade vlasnik motornih i priključnih vozila upućuje Županijskoj upravi za ceste Varaždinske županije.

Ako motorno ili priključno vozilo bude prodano za vrijeme razdoblja za koje je godišnja naknada plaćena u skladu s odredbama ovog Pravilnika, novi vlasnik nije dužan platiti godišnju naknadu za to razdoblje, osim u slučaju da je prijašnji vlasnik prethodno odjavio vozilo i ostvario povrat godišnje naknade prema odredbi stavka 1. ovog članka.

Vlasnik motornog vozila koji traži povrat sredstava za svoje odjavljeno vozilo, uz ***Zahtjev za povrat cestarine prilažu:***

* Potvrdu o obračunu i naplati naknade za uporabu javnih cestarine
* Presliku prometne dozvole vozila za koje se traži povrat sredstava
* Presliku kartice tekućeg računa vlasnika vozila

***Pravo na oslobađanje*** plaćanja odnosno povrat godišnje naknade za ceste ***osobe koje imaju 80% ili više postotka tjelesnog oštećenja***, odnosno osobe kod kojih je utvrđeno tjelesno oštećenje koje za posljedicu ima nesposobnost donjih ekstremiteta ***60% ili više postotka.***

Pravo na oslobađanje plaćanje godišnje naknade za ceste odnosno povrat ostvaruje se temeljem ***Rješenja o oslobađanju plaćanja godišnje naknade, koje na zahtjev osobe s invaliditetom donosi Ministarstvo mora, prometa i infrastrukture.***

Pravo na povrat naknade za ceste mogu ostvariti osobe s invaliditetom samo za jedan osobni automobil u svom vlasništvu, odnosno koji koriste na temelju ugovora o leasingu, u jednoj kalendarskoj godini (Pravilnik o postupku i načinu ostvarivanja prava na oslobađanje plaćanja godišnje naknade za uporabu javnih cesta i cestarine NN 136/11)

**Invalidne osobe uz Zahtjev** za povrat cestarine prilažu:

* Presliku Potvrde o obračunatoj naknadi za uporabu javnih cesta
* Presliku Rješenja o ostvarivanju prava na oslobađanje plaćanja godišnje naknade za uporabu javnih cesta koja se plaća pri registraciji osobnog vozila izdano od Ministarstva pomorstva za vozilo koje se traži povrat sredstava
* Presliku kartice tekućeg računa na koju će se izvršiti povrat sredstava

Za sve navedeno, uz zahtjev za povrat cestarine sa preslikama može se poslati poštom na adresu:

**ŽUPANIJSKA UPRAVA ZA CESTE VARAŽDINSKE ŽUPANIJE**

**Ljudevita Gaja 4**

**42000 Varaždin**